Пачынаўся сучасны “Маленькі рыцар Беззаганнай” са старонкі ў часопісе “Ave Maria”, якую вяла Ірына Францаўна Жарнасек. Ілюстрацыі да выпускаў маляваў яе сын Аляксандр. Спадарыня Ірына з любоўю да дзяцей імкнулася распавесці ім пра Хрыста. Стыль адроджанага часопіса выпрацаваўся не адразу, а праз стварэнне апавяданняў, збор вершаў і дзіцячых малюнкаў, допісаў юных чытачоў, якія выказалі жаданне распавесці пра свае мясцовыя храмы, традыцыі веры ў сваіх сем’ях.